**Služba za skupštinske poslove**

**Z A P I S N I K**

**sa IV (četvrte) sjednice Skupštine opštine Bar,**

**održane 09.oktobra i 5.novembra 2018. godine**

**Bar, 9.oktobar i 5.novembar 2018. godine**

**Sjednica je počela sa radom u 11,00 časova.**

Sjednicom je predsjedavao predsjednik Skupštine **Mićo Orlandić**.

**Predsjednik skupštine Mićo Orlandić** informisao je skupštinu o podnijetoj ostavci odbornika Radomira Novakovića na odborničku funkciju usled nespojivosti sa funkcijom potpredsjednika opštine na kojoj je izabran.

Sa tim u vezi, Skupština Opštine je konstatovala da je odborniku Radomiru Novakoviću koji je podnio ostavku prestao mandat odbornika.

Shodno istom a saglasno Poslovniku, Predsjednik Skupštine Mićo Orlandić je istakao da je obaviještena Opštinska izborna komisija koja je podnijela izvještaj o popuni upražnjenog odborničkog mjesta u skupštini opštine Bar i koji je dostavljen-podijeljen odbornicima.

**Predsjednik Skupštine Mićo Orlandić** je prezentovao dostavljeni Izvještaj, zasnovan na članu 61. i 62. Poslovnika o radu Skupštine koji definišu da prestanak mandata konstatuje Skupština i da je verifikacija izvršena kada se Skupština upozna sa Izvještajem Opštinske Izborne komisije, te da o verifikaciji mandata Skupština ne glasa. Shodno istom verifikuje se mandat novom odborniku **Stevu Novakoviću.**

Nakon izvršene prozivke odbornika predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 32 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Samira Striković, Miloš Fuštić, Dragan Tufegdžić i Božidar Čarmak.**

Rad sjednice pratili su predstavnici sredstava javnog informisanja.

**Predsjednik Skupštine Mićo Orlandić** je obavijestio Skupštinu da je uz saziv za sjednicu dostavljen i Zapisnik sa III (treće) sjednice koja je održana 10. i 11.septembra 2018.godine.

**Skupština je, bez rasprave, jednoglasno, donijela**

**Z A K LJ U Č A K**

**Usvaja se Zapisnik sa III (druge) sjednice Skupštine opštine Bar, održane 10. i 11.septembra 2018.godine.**

**UTVRĐIVANJE DNEVNOG REDA:**

**Predsjednik Skupštine Mićo Orlandić** obavijestio je skupštinu o predlogu Predsjednika opštine za izmjenu dnevnog reda na način da se tačka 3 koja glasi – Predlog odluke o donošenju izmjena i dopuna detaljnog urbanističkog plana „Pečurice-centar“, skine iz predloženog dnevnog reda IV sjednice skupštine opštine Bar, uz obrazloženje da Ministarstvo održivog razvoja i turizma nije u predviđenom roku dostavilo odgovarajuću saglasnost na predložene izmjene i dopune detaljnog urbanističkog plana „Pečurice centar“.

Skupština je jednoglasno utvrdila sledeći

**DNEVNI RED:**

1. **Predlog Statuta Opštine Bar**
2. **Predlog Odluke o obrazovanju Službe za skupštinske poslove**
3. **Predlog Odluke o donošenju detaljnog urbanističkog plana “Industrijska zona Goran“**
4. **Izvještaj o radu Tursitičke organizacije opštine Bar za 2017. godinu sa finansijskim izvještajem**
5. **Predlozi Odbora za izbor i imenovanje**

**RAD PO UTVRĐENOM DNEVNOM REDU:**

1. **TAČKA**

Predlog Statuta Opštine Bar

Uvodno obrazloženje dao je predstavnik predlagača, Predsjednica Odbora za statut i propise, **Nikica Purlija.**

**Predsjednik Skupštine Mićo Orlandić**, obavijestio je skupštinu o podnijetim amandmanima na predlog statuta, odbornika **Miloša Šuštera**.

U raspravi su učestvovali odbornik/ci: **dr Svetlana Vučetić,** **dr Vesna Đokvučić,** **Vasilije Lalošević, Momčilo Leković, mr Dejan Đurović, Miloš Šušter, dr Jovan Ivović i Branka Nikezić.**

Odgovore na postavljena pitanja dala je **Predsjednica Odbora za statut i propise Nikica Purlija.**

**Odbornik Miloš Šušter** podnio je amandmane na predlog Statuta i to:

**Amandman 1**

1. U članu 19. Predloga Statuta, poslije tačke 4. dodaju se tačke:

5.) program uređenja prostora, odnosno plan komunalnog opremanja

6.) višegodišnji investicioni plan

Postojeća tačka 5 postaje tačka 7

**Amandman 2**

Član 22. brisati u cjelosti.

**Amandman 3**

U članu 28, poslije stava 2 dodaje se novi stav koji glasi:

„U budžetu opštine će se posebno iskazivati tekući prihodi, kao i tekući rashodi, u skladu sa zakonom“.

**Amandman 4**

U članu 43 poslije tačke 6, dodaje se tačka 7 koja glasi: „višegodišnji investicioni plan“.

Postojeća tačka 7 postaje tačka 8, a sve ostale tačke mijenjaju se redom.

**Amandman 5**

U članu 55 dodaje se tačka 6 koja glasi: „Savjet za razvoj i zaštitu lokalne samouprave“.

Shodno članu 130. Poslovnika o radu Skupštine opštine Bar, Skupština je odlučila o amandmanima.

**Predlagač odluke-Odbor za statut i propise** djelimično je prihvatio amandman 2. Niame, **predlagač odluke je prihvatio amandman 2 samo u dijelu brisanja stava 3 člana 22.**

**Predsjednik skupštine opštine Mićo Orlandić,** ukazao je na član 130 stav 4 Poslovnika o radu Skupštine, kojim je propisano da amandman koji je podnio predlagač odluke i amandman koji je predlagač odluke prihvatio postaje sastavni dio predloga odluke i o njemu skupština posebno ne odlučuje.

**Nakon rasprave, Skupština, većinom glasova 6"za", 24"protiv" i nije bilo"uzdržanih”, nije prihvatila amandman 1.**

**Skupština, većinom glasova 6"za", 22"protiv" i nije bilo"uzdržanih”, nije prihvatila amandman 3.**

**Skupština, većinom glasova 6"za", 23"protiv" i nije bilo"uzdržanih”, nije prihvatila amandman 4.**

**Skupština, većinom glasova 6"za", 23"protiv" i nije bilo"uzdržanih”, nije prihvatila amandman 5.**

**Nakon rasprave, Skupština je većinom glasova 24"za", 3"protiv" i 3"uzdržanih", donijela**

**Z A K LJ U Č A K**

1. **USVAJA se Statut Opštine Bar.**

**2.TAČKA**

**Predlog Odluke o obrazovanju Službe za skupštinske poslove**

Uvodno obrazloženje dala je vd Sekretarka Skupštine opštine Bar mr Aleksandra Grabež.

U raspravi je učestvovao odbornik **dr Jovan Ivović.**

**Nakon rasprave, Skupština je većinom glasova 27"za", nije bilo"protiv" i 4 "uzdržanih", donijela**

**Z A K LJ U Č A K**

**USVAJA SE Odluka o obrazovanju Službe za skupštinske poslove**

**Predsjednik Skupštine Mićo Orlandić**, odredio je pauzu u trajanju od 10 minuta

------------------------------------------------ O-------------------------------------------------------

Nakon utvrđivanja postojanja kvoruma potrebnog za rad i odlučivanja, sjednica je nastavljena.

**3.TAČKA**

**Predlog Odluke o donošenju detaljnog urbanističkog plana “Industrijska zona Goran“**

Uvodno obrazloženje dala je **vd Sekretarka Sekretarijata za uređenje prostora Nikoleta Pavićević i obrađivači plana –predstavnici Centra za arhitekturu i urbanizam Sanja Vlahović i Ana Jokić Tošić.**

**Predsjednik Skupštine opštine Bar Mićo Orlandić** je obavijestio Skupštinuda je Predsjednik Opštine podnio amandman na predlog odluke, koji shodno Poslovniku postaje sastavni dio predloga odluke i o njemu skupština posebno ne odlučuje.

**Amandman glasi:** “Preambula mijenja se i glasi: Na osnovu člana 38 Zakona o lokalnoj smaoupravi (“Sl.list CG”br.2/18), člana 47 stav 3 Zakona o uređenju prostora i izgradnji objekata (“Službeni list CG”br. 51/08, 40/10, 34/11, 40/11, 47/11, 35/13, 39/13 I 33/14), a u vezi sa članom 217 Zakona o planiranju prostora i izgradnji objekata (“Službeni list CG”br.64/17, 44/18 I 63/18) Skupština opštine Bar na sjednici održanoj\_\_\_\_\_donijela je “.

U raspravi su učestvovali odbornik/ci: **dr Jovan Ivović**, **Asim Andrić,** **Miloš Šušter,** **Momčilo Leković, Božidar Janković i mr Dejan Đurović.**

Odgovore na postavljena pitanja dala je **vd Sekretarka Sekretarijata za uređenje prostora Nikoleta Pavićević i obrađivači plana –predstavnici Centra za arhitekturu i urbanizam Sanja Vlahović i Ana Jokić Tošić.**

**Nakon rasprave, Skupština je većinom glasova 27"za", nije bilo"protiv" i 4 "uzdržanih", donijela**

**Z A K LJ U Č A K**

**USVAJA SE Odluka o donošenju detaljnog urbanističkog plana “Industrijska zona Goran“**

**4. TAČKA**

**Izvještaj o radu Tursitičke organizacije opštine Bar za 2017. godinu sa finansijskim izvještajem**

Uvodno obrazloženje dao je **direktor Turističke organizacije opštine Bar Emil Kukalj.**

U raspravi su učestvovali odbornik/ci: **Dijana Pejović,** **Jovan Popović**, **Vasilije Lalošević,** **Ammar Borančić,** **mr Dejan Đurović,** **Miloš Šušter,** **Omer Vukić,** **Božidar Janković,** **Vladimir Lekić, dr Jovan Ivović i dr Miroslav Knežević.**

Odgovore na postavljena pitanja dao je **direktor Turističke organizacije opštine Bar Emil Kukalj.**

**Nakon rasprave, Skupština je većinom glasova 26"za", 2"protiv" i 2"uzdržanih", donijela**

**Z A K LJ U Č A K**

**USVAJA SE Izvještaj o radu Tursitičke organizacije opštine Bar za 2017. godinu sa finansijskim izvještajem**

**Sjednica je prekinuta, a njen nastavak je određen za 05.novembar 2018. godine**

**-------------------------------- O ------------------------------**

**Sjednica je nastavljena 05.novembra 2018. godine.**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 33 odbornika i da Skupština može da radi i punovažno odlučuje.

**Predsjednik skupštine Mićo Orlandić** informisao je skupštinu o podnijetoj ostavci odbornika Božidara Čarmaka na odborničku funkciju.

Sa tim u vezi, Skupština Opštine je konstatovala da je odborniku Božidaru Čarmaku koji je podnio ostavku prestao mandat odbornika.

Shodno istom a saglasno Poslovniku, Predsjednik Skupštine Mićo Orlandić je istakao da je obaviještena Opštinska izborna komisija koja je podnijela izvještaj o popuni upražnjenog odborničkog mjesta u skupštini opštine Bar i koji je dostavljen-podijeljen odbornicima.

**Predsjednik Skupštine Mićo Orlandić** je prezentovao dostavljeni Izvještaj, zasnovan na članu 61. i 62. Poslovnika o radu Skupštine koji definišu da prestanak mandata konstatuje Skupština i da je verifikacija izvršena kada se Skupština upozna sa Izvještajem Opštinske Izborne komisije, te da o verifikaciji mandata Skupština ne glasa. Shodno istom verifikuje se mandat novoj odbornici **Maji Šoškić.**

Sjednici nijesu prisustvovali odbornici/ca: **Miloš Fuštić, Osman Đokić, Vladimir Lekić i mr Dejan Đurović.**

**5.TAČKA**

**Predlozi Odbora za izbor i imenovanja**

1. **Predlog odluke o imenovanju opštinske izborne komisije**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi je učestvovao odbornik **Miloš Šušter**.

**Odbornik Miloš Šušter** je predložio da se odloži današnja rasprava o imenovanju odbora direktora.

**Predsjednik Skupštine Mićo Orlandić**, pozvao je odbornike da se izjasne po predlogu odbornika Miloša Šutera da se peta tačka dnevnog reda-Predlozi odbora za izbor i imenovanja skine sa dnevnog reda.

Nakon glasanja, skupština **većinom glasova 8"za", 24"protiv" i 0"uzdržanih", nije prihvatila predlog.**

**Nakon rasprave, Skupština je jednoglasno, donijela**

**Z A K LJ U Č A K**

**USVAJA SE Odluka o imenovanju opštinske izborne komisije**

**b) Predlog Odluke o imenovanju Komisije za odabir projekata valorizacije kulturne baštine na teritoriji opštine Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi su učestvovali odbornik/ci: **Momčilo Leković, Mićo Orlandić, Miloš Šušter, Vasko Lalošević, DraganVojvodić i Branka Nikezić.**

**Predsjednik Skupštine Mićo Orlandić** predložio je da se član 3 predloga odluke dopuni riječima “ i da ga dostavi skupštini na upoznavanje”.

**Nakon rasprave, Skupština je većinom glasova 24"za", 6"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju Komisije za odabir projekata valorizacije kulturne baštine na teritoriji opštine Bar**

**c) Predlog Odluke o imenovanju komisije radi praćenja, implementacije Odluke o utvrđivanju osnove i kriterijuma za finansiranje aktivnosti u sportu iz budžeta opštine Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi je učestvovao odbornik **Dragan Tufegdžić.**

**Nakon rasprave, Skupština je većinom glasova 24"za", 5"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju komisije radi praćenja, implementacije Odluke o utvrđivanju osnove i kriterijuma za finansiranje aktivnosti u sportu iz budžeta opštine Bar**

**d) Predlog Odluke o razrješenju jednog člana u Odboru za međuopštinsku i međunarodnu saradnju**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 26"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju jednog člana u Odboru za međuopštinsku i međunarodnu saradnju**

**e) Predlog Odluke o imenovanju jednog člana u Odboru za međuopštinsku i međunarodnu saradnju**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 26"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju jednog člana u Odboru za međuopštinsku i međunarodnu saradnju**

**f) Predlog Odluke o razrješenju Odbora direktora doo”Komunalne djelatnosti”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju Odbora direktora doo”Komunalne djelatnosti”Bar**

**g) Predlog Odluke o razrješenju Odbora direktora doo”Vodovod i kanalizacija”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi je učestvovao odbornik **Miloš Šušter.**

**Nakon rasprave, Skupština je većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju Odbora direktora doo”Vodovod i kanalizacija”Bar**

**h) Predlog Odluke o razrješenju Odbora direktora doo”Sportsko-rekreativni centar”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju Odbora direktora doo”Sportsko-rekreativni centar”Bar**

**i) Predlog Odluke o razrješenju Odbora direktora doo”Lovstvo”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju Odbora direktora doo”Lovstvo”Bar**

**j) Predlog Odluke o razrješenju Upravnog odbora JP”Kulturni centar”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju Upravnog odbora JP”Kulturni centar”Bar**

**k) Predlog Odluke o izboru Odbora direktora doo”Komunalne djelatnosti”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi su učestvovali odbornik/ci: **Božidar Janković i Momčilo Leković.**

**Nakon rasprave, Skupština je većinom glasova 25"za", 3"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o izboru Odbora direktora doo”Komunalne djelatnosti”Bar**

**l) Predlog Odluke o izboru Odbora direktora doo”Vodovod i kanalizacija”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

U raspravi je učestvovao odbornik **Dragan Tufegdžić.**

**Nakon rasprave, Skupština je većinom glasova 24"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o izboru Odbora direktora doo”Vodovod i kanalizacija”Bar**

**m) Predlog Odluke o imenovanju Odbora direktora doo” Sportsko-rekreativni centar”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 24"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju Odbora direktora doo” Sportsko-rekreativni centar”Bar**

**n) Predlog Odluke o imenovanju Odbora direktora doo” Lovstvo”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 24"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju Odbora direktora doo” Lovstvo”Bar**

**o) Predlog Odluke o imenovanju upravnog odbora JP” Kulturni centar”Bar**

Uvodno obrazloženje dala je **Predsjednica Odbora za izbor i imenovanja Branka Nikezić.**

**Skupština je, bez rasprave većinom glasova 24"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju upravnog odbora JP” Kulturni centar”Bar**

**ODBORNIČKA PITANJA:**

Odbornik **Momčilo Leković** postavio je dopunsko odborničko pitanje u odnosu na odborničko pitanje postavljeno na III (trećoj) sjednici Skupštine opštine koje glasi:

„Da li postoji aneks ugovora za uređenje naziva ulica na teritoriji Opštine Bar, sklopljenog po osnovu javnog tendera 07.03.2018. godine između Opštine Bar i D.O.O. „RETROLINE“, kojim bi ste dodatno uredili trajanje ovog ugovora kao i druge bitne stavke i ako postoji molim da mi aneks dostavite?“

**Na IV (četvrtoj) sjednici Skupšine su postavljena sledeća odbornička pitanja:**

Odbornik **Vasilije Lalošević** postavio je sljedeća pitanja:

1. „Da li postoji određena dinamika završetka radova na stadionu „Topolica“, da li Opština Bar ima uvid u to kada će se ispuniti obaveza prema FS CG i da li se radi na tome da proljećna polusezona bude odigrana u Baru?“

2. „Da li se razmišlja o otvaranju TV studija u Baru?

Ukoliko su nerealne ambicije da se TV studio napravi, zašto se pod plaštom JP„Kulturnog centra“ ili Opštine Bar ne obnovi TV festival?“

Odbornica **Dijana Pejović**  postavila je sljedeća pitanja:

1.„Iz kojih razloga u Opštini Bar još uvijek nisu postavljene silazne rampe za osobe sa invaliditetom, koje su obećane u maju prošle godine, a čiji je rok za završetak predviđen u junu 2017. godine?“

2.“ Zašto još uvijek nije započeta izgradnja Dnevnog Centra za djecu sa posebnim potrebama i kada će se sa izgradnjom početi?

Napominjem, da je početak izgradnje obećan još 2009.godine i potvrđen kako od aktuelnih ministara, tako i od naših bivših gradonačelnika Pavićevića i Srzentića.“

Odbornik **Dragan Tufegđić** postavio je sljedeće pitanje:

1. „Da li je urbanistička parcela broj 62, zona B, blok 2 u zahvatu DUP-a Topolica-Bjeliši bila u vlasništvu Opštine Bar, kome je i zašto ustupljena i zašto je uopšte postala građevinsko zemljište?“

Odbornik **Momčilo Leković** postavio je sljedeća pitanja:

1. „Da li kao predsjednik opštine posjedujete informaciju do koje se faze stiglo u prodaji atraktivne parcele na kojoj se nalaze ostaci nekadašnjeg dječijeg odmarališta u Sutomoru, a koja je u zahvatu DUP-a Sutomore-centar, veličine 6.365 m2, a s obzirom da je Glavni grad Podgorica započeo proces prodaje ovog atraktivnog zemljišta još 2014. godine, odnosno da li ste vi lično, s obzirom da ste u ranijem mandatu bili potpredsjednik Opštine Bar ili bilo ko od Vaših saradnika u proteklom periodu od četiri godine, uputili jednu jedinu inicijativu prema Glavnom gradu Podgorica, a u vezi sa statusom ove atraktivne lokacije i ako jeste molim da mi kopiju iste i dostavite?“

2. „S obzirom da je više puta isticano od strane lokalne samouprave da je baš ova 2018. godina, godina u kojoj će Bar konačno dobiti prihvatilište odnosno azil za napuštene životinje, možete li mi obrazložiti zbog čega i čijom krivicom ovaj prijeko potrebni objekat ipak neće biti izgrađen ni u 2018. godini, odnosno dostavite mi informaciju do koje se faze u realizaciji ovog projekta stiglo?“

Sastavni dio Zapisnika je fono zapis sa sjednice.

**Broj: 030- \_\_\_\_\_**

**Bar, 9.oktobar i 5.novembar 2018. godine**

**SKUPŠTINA OPŠTINE BAR**

**v.d. Sekretar SO PREDSJEDNIK SO**

**mr Aleksandra Grabež Mićo Orlandić**